{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Pravilnika o izmjenama i dopunama Pravilnika o funkcionalnim kategorijama za određivanje mreže biciklističkih ruta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O FUNKCIONALNIM KATEGORIJAMA ZA ODREĐIVANJE MREŽE BICIKLISTIČKIH RUTA","Predlažemo da smjer pružanja rute DG4/EuroVelo 8 već sada u ovom Pravilniku anticipira izgradnju Pelješkog mosta.\nIzgradnjom Pelješkog mosta očekivano će se sav promet između kopna i Pelješca, kako motorni tako i biciklistički, voditi preko mosta i vjerojatno će se ukinuti trajektna linija Ploče - Trpanj. Ako Pelješki most ostane jedina biciklistička poveznica s Pelješcem, na njemu bi trebalo urediti biciklističke trake/staze, što zbog dovoljne širine mosta ne bi trebao biti velik zahvat. \nEU i drugi natječaji, iz kojih je moguće financirati buduće projekte razvoja cikloturizma ili biciklističke infrastrukture, redovno provjeravaju usklađenost prijavljenih projekata s pravilnicima i strateškim dokumentima države. Zato smatramo da je bolje da ovakvi pravilnici umjesto trenutnog stanja odražavaju buduće planove. \nStoga predlažemo da se u Pravilnik uvrsti buduća ruta DG4/EV8 preko Pelješkog mosta, a ne sadašnja preko trajektne linije Ploče - Trpanj.","Nije prihvaćen","Pelješki most je objekt rezerviran isključivo za promet motornim vozilima. Iz tog razloga nije moguće udovoljiti prijedlogu rute."]
[2,"Institut za turizam","PRAVILNIK O IZMJENAMA I DOPUNAMA PRAVILNIKA O FUNKCIONALNIM KATEGORIJAMA ZA ODREĐIVANJE MREŽE BICIKLISTIČKIH RUTA","Pažljivim pregledom Tablice DRŽAVNE GLANE BICIKLISTIČKE RUTE zamijetio sam potrebu za unos četiri sitne nadopune koje držim da treba dodati radi potpune točnosti Pravilnika, a koje nemaju utjecaja na njegov sadržaj. Radi se o sljedećem:\n1. Kod DG2 treba na početku polja Smjer u zagradi umjesto Bregana upisati Bregana Naselje, jer je to točan naziv graničnog prijelaza na koji se odnosi početak rute.\n2. Kod DG3 treba na kraju polja Smjer iza Metković dodati - gr. BiH, jer je to završna točka rute, a ne grad Metković.\n3. Kod DG3 treba u polju Dionica Međunarodne rute iza  EuroVelo 8 - Mediteranska ruta i razmaka upisati\nEuroVelo 9 - Jantarna ruta (gr. Slovenije - Pula), jer se radi o postojećoj EuroVelo ruti. Naime, iako je Italija tražila izmjenu trase ove rute na način da ona umjesto u Hrvatskoj završi u Italiji, službena procedura izmještanja trase nije započeta niti je Hrvatska na to dala pristanak. Mišljenja sam i da kod Mediteranske rute (EV 8) nema potrebe upisivati na koji se dio DG8 ona odnosi, jer se ona u Hrvatskoj u potpunosti preklapa s državnom rutom DG4, a na relaciji granica Slovenije (Plovanija) - Pula ima identičnu trasu kao i Jantarna ruta (EV 9 ).\n4. Kod DG10 treba na kraju polja Smjer umjesto Janjina upisati Ston, jer se državne glavne rute 4 i 10 spajaju dosta istočnije od Janjine. Trenutno se radi o zaseoku Zaradeže u općini Ston, ali nakon izgradnje pristupne ceste za Pelješki most spoj državnih glavnih ruta 4 i 10 mogao bi biti upravo u Stonu.","Prihvaćen","Prijedlog/komentar se prihvaća te je isti uvršten u Pravilinik."]
[3,"Darko Hrešić","PRAVILNIK O IZMJENAMA I DOPUNAMA PRAVILNIKA O FUNKCIONALNIM KATEGORIJAMA ZA ODREĐIVANJE MREŽE BICIKLISTIČKIH RUTA,\nČlanak 1.","Poštovani !\nOd pravca Virovitice moglo bi se napraviti više ruta. Naprimjer: 1. VT- Milanovac- Jasenaš- Đulovac- Daruvar \n2. VT- Milanovac- Jasenaš- Đulovac- Levinovac - Voćin.\ntime se izbjegavaju glavni prometni pravci i vozi se kroz prirodu. Ujedno se mogu urediti ceste u manje naseljenim mjestima te malo oživiti taj kraj.\nDarko","Nije prihvaćen","Ovim Pravilnikom definirane su glavne državne biciklističke rute. Vaši prijedlozi se mogu uzeti u obzir kod razvijanja i definiranja ostalih ruta, a to su: državne vezne rute, županijske rute, lokalne rute."]